KOMISSION PÄÄTÖS,
tehty 12 päivänä huhtikuuta 1995,
suu- ja sorkkataudin tiettyjä suojatoimenpiteitä Bulgariassa koskevien päätösten 92/325/ETY ja 93/242/ETY muuttamisesta (ETA:n kannalta merkityksellinen teksti) (95/147/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 6 artiklan 2 kohdan, 8 artiklan, 14 artiklan 3 kohdan c alakohdan ja 16 artiklan,
ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 19 artiklan 7 kohdan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (3), sellaisena kuin se on muutettuna Itävallan, Suomen ja Ruotsin liittymisasiakirjalla, ja erityisesti sen 18 artiklan 7 kohdan,
sekä katsoo, että
Bulgariassa toukokuussa 1993 tapahtuneen suu- ja sorkkataudin puhkeamisen ja tästä seuranneen rokotteiden käytön vuoksi Bulgariassa esiintyvää suu- ja sorkkatautia koskevista suojatoimenpiteistä, päätöksen 93/242/ETY muuttamisesta kolmannen kerran ja päätöksen 93/343/ETY kumoamisesta 24 päivänä kesäkuuta 1993 tehdyssä komission päätöksessä 93/372/ETY (4), sellaisena kuin se on muutettuna päätöksellä 93/420/ETY (5), määrätään Bulgarian jakamisesta alueisiin tiettyjen elävien eläinten ja tuotteiden viennin yhteisöön osalta,
eläinten terveyttä koskevat edellytykset ja terveystodistukset naudan- ja siansukuisten kotieläinten tuonnissa Bulgariasta vahvistettiin komission päätöksellä 92/325/ETY (6), sellaisena kuin se on viimeksi muutettuna päätöksellä 93/469/ETY (7),
direktiivissä 72/462/ETY vaaditaan, että suu- ja sorkkataudin puhkeamista ja rokottamista seuraa kahdenkymmenenneljän kuukauden vapaus taudista ennen kuin tiettyjä eläviä eläimiä saadaan tuoda yhteisöön; vuonna 1993 puhjenneen taudin ja sitä seuranneen rokotusohjelman rajoittuneisuuden vuoksi elävien eläimien tuontia Bulgariasta koskevat rajoitukset voidaan rajoittaa kyseisiin alueisiin,
tietyistä Euroopan maista peräisin olevien tiettyjen elävien eläinten ja niistä saatujen tuotteiden tuonnista yhteisöön suu- ja sorkkatautitapauksissa 30 päivänä huhtikuuta 1993 tehdyssä komission päätöksessä 93/242/ETY (8), sellaisena kuin se on viimeksi muutettuna komission päätöksellä 94/81/EY (9), vahvistetaan tietyistä maista ja maiden osista tulevien lähetysten todistuksia ja ennakkotiedoksiantoa koskevat lisäedellytykset; näitä edellytyksiä sovelletaan myös Bulgariaan,
eläinlääkintätarkastusten vakavat puutteellisuudet on poistettu Bulgariassa, kuten tammikuussa 1995 Bulgariaan suoritetun vierailun johdosta tehdyssä kertomuksessa todetaan; tämän vuoksi Bulgarian antamat vakuudet voidaan hyväksyä,
tämän vuoksi on tarpeen kumota päätös 93/372/ETY ja muuttaa päätös 93/242/ETY, jossa määrätään Bulgarian jakamista alueisiin sekä selkeyttää tiettyjen elävien eläinten tuontia Bulgariasta yhteisöön koskevat edellytykset muuttamalla päätös 92/325/ETY, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset.
ON TEHNYT TÄMÄN PÄÄTÖKSEN:
1 artikla
Muutetaan komission päätös 92/325/ETY seuraavasti:
1) Poistetaan 3 artiklan 1 kohta.
2) Korvataan liitteissä A ja B olevan V jakson 1 kohta seuraavasti:
"1. Bulgaria (lukuun ottamatta Hasskovon aluetta) on ollut vapaa viimeisen 24 kuukauden ajan suu- ja sorkkataudista, ja viimeisen 12 kuukauden ajan ollut vapaa karjarutosta, naudan tarttuvasta keuhkorutosta, vesicular stomatitis -taudista ja blue tongue -taudista, eikä viimeisen 12 kuukauden ajan kyseisessä maassa ole rokotettu näitä tauteja vastaan, suu- ja sorkkatautirokotukset on kielletty 29 päivästä elokuuta 1991 alkaen ja suu- ja sorkkatautia vastaan tämän päivämäärän jälkeen rokotettujen eläinten maahantuonti on kiellettyä."
3) Poistetaan liitteissä A ja B oleva VI jakso.
4) Korvataan liitteissä C ja D olevan V jakson 1 kohta seuraavasti:
"1. Bulgaria (lukuun ottamatta Hasskovon aluetta) on ollut vapaa viimeisen 24 kuukauden ajan suu- ja sorkkataudista, viimeisen 12 kuukauden ajan ollut vapaa vesicular stomatitis -taudista, klassisesta sikarutosta, afrikkalaisesta sikarutosta, teschenintaudista, swine vesicular -taudista tai vesicular exanthema -taudista, eikä kyseisessä maassa ole rokotettu näitä tauteja vastaan viimeisen 12 kuukauden aikana, suu- ja sorkkatautirokotukset on kielletty 29 päivästä elokuuta 1991 alkaen, suu- ja sorkkatautia vastaan tämän päivän jälkeen rokotettujen eläinten tuonti on kiellettyä, rokotukset klassista sikaruttoa vastaan on kielletty vähintään 12 kuukautta sitten ja klassista sikaruttoaa vastaan rokotettujen eläinten tuonti on kiellettyä."
5) Poistetaan liitteissä C ja D oleva VI jakso.
2 artikla
Muutetaan komission päätös 93/242/ETY seuraavasti:
1) Korvataan 5 artiklan 2 kohdan d alakohdan ilmaisu "sellaisena kuin se on viimeksi muutettuna 10 päivänä helmikuuta 1994 tehdyllä päätöksellä 94/81/EY" ilmaisulla "sellaisena kuin se on viimeksi muutettuna päätöksellä 95/147/EY".
2) Korvataan 5 artiklan 3 kohdan d alakohdan ilmaisu "sellaisena kuin se on viimeksi muutettuna 10 päivänä helmikuuta 1994 tehdyllä päätöksellä 94/81/EY" ilmaisulla "sellaisena kuin se on viimeksi muutettuna päätöksellä 95/147/EY".
3) Korvataan 6 artiklan 2 kohdan ilmaisu "sellaisena kuin se on viimeksi muutettuna 10 päivänä helmikuuta 1994 tehdyllä päätöksellä 94/81/EY" ilmaisulla "sellaisena kuin se on viimeksi muutettuna päätöksellä 95/147/EY".
4) Korvataan 7 artiklan 2 kohdan ilmaisu "sellaisena kuin se on viimeksi muutettuna 10 päivänä helmikuuta 1994 tehdyllä päätöksellä 94/81/EY" ilmaisulla "sellaisena kuin se on viimeksi muutettuna päätöksellä 95/147/EY".
5) Korvataan päätöksen 93/242/ETY liite B tämän päätöksen liitteellä.
3 artikla
Kumotaan päätös 93/372/ETY.
4 artikla
Tämä päätös on osoitettu kaikille jäsenvaltioille.
Tehty Brysselissä 12 päivänä huhtikuuta 1995.